

**ΕΛΛΗΝΙΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΥΓΕΙΑΣ** Αθήνα 6-8-2018

**1η ΥΓΕΙΟΝΟΜΙΚΗ ΠΕΡΙΦΕΡΕΙΑ ΑΤΤΙΚΗΣ**  Αρ. Πρωτ.: 36423

**Διαδικασία έγκρισης διεξαγωγής επιστημονικής έρευνας από την 1η ΥΠΕ Αττικής.**

Κάθε αίτημα προς την υπηρεσία μας για διεξαγωγή επιστημονικής έρευνας θα πρέπει να υποβάλλεται από τους/τις ενδιαφερόμενους/νες στο πρωτόκολλο της κεντρικής υπηρεσίας της 1ης ΥΠΕ Αττικής με τα ακόλουθα συνημμένα:

1. Βεβαίωση του οικείου ιδρύματος για την ιδιότητα του/της αιτούντος/σης ερευνητή/τριας (προπτυχιακός/κη ή μεταπτυχιακός/κη φοιτητής/τριας ή υποψήφιος/α διδάκτορας). Στις τελευταίες δύο περιπτώσεις θα πρέπει να αναφέρεται ποια είναι η ορισθείσα τριμελής επιτροπή και κυρίως ο/η ορισθείς/σα επιβλέπων/ουσα καθηγητής/τρια για τη συγκεκριμένη έρευνα
2. Ερευνητικό πρωτόκολλο, με αναφορά :

α) στο αντικείμενο της έρευνας

β) στον τρόπο διεξαγωγής της (π.χ επιτόπια μελέτη αρχείων, διανομή ερωτηματολογίων σε χρήστες ή επαγγελματίες υπηρεσιών Υγείας κ.α)

γ) στον τόπο που θα διεξαχθεί (π.χ σε ποιό ή ποιά Κέντρα Υγείας)

καθώς και οποιαδήποτε πληροφορία που κρίνεται σκόπιμο πως θα πρέπει να λάβει γνώση η υπηρεσία μας.

Εν συνεχεία το Τμήμα Συνεχιζόμενης Εκπαίδευσης και ΔΣ διαβιβάζει το αίτημα στο Επιστημονικό Συμβούλιο της ΠΦΥ για να γνωμοδοτήσει σχετικά.

Η απόφαση της υπηρεσίας κοινοποιείται στους/στις ενδιαφερόμενους/νες.

**Η Διοικήτρια**

**Ιωάννα Διαμαντοπούλου**